钦定古今图书集成/理学汇编/学行典/第209卷 > 周元龄
## 钦定古今图书集成/理学汇编/学行典/第209卷 > 周元龄

按《嵊县志》：“周元龄，字子远，西隅人。少孤，事继母及大
父母以孝称。年十三游泮，家贫乏，不营货利，时以不
能表扬继母之节为恨。中年失偶，遂不复娶。从叔海
门为之传。”

===钱守家===按《嵊县志》：钱守家，富顺乡人。当山寨肆掠，其父仕本，
兄守国皆被执。家时年甫十二，追随六七里不舍，曰：
“父老愿以身代。”不听，叩头流血不已，乃苏。其父曳守
家至寨，其魁见之，问头破何为，寇陈其请代状，渠亦
感动，遂释之。后四年病夭，有遗腹子仕本，命名曰“难
孙”，盖悯其代己难也。守国承父志，抚恤有加，庶孝友
见一门矣。